Cthulhu

Cthulhu on väljamõeldud kosmiline olend, kelle on loonud kirjanik H.P. Lovecraft. Teda tutvustati Lovecrafti novellis "Cthulhu kutse", mille avaldas Ameerika pulp  ajakiri Weird Tales 1928. aastal. See üks iidsetest olenditest Lovecrafti kosmiliste olendite panteonis on sellest ajast peale esinenud paljudes popkultuuri viidetes. Lovecraft kujutab teda hiiglasliku, antropomofse olendina, rohelise kaheksajala ja draakoni sarnasena, mida sektide liikmed kummardavad. Ta on osa Lovecraftist mõjul kujunenud Cthulhu müütosest.

 Etümoloogia, õigekiri ja hääldus 
Lovecrafti 1928. aastal leiutatud nimi Cthulhu valiti tõenäoliselt sõna chthonic (vanakreeka keeles "maa") põhjal, nagu pakkus ilmselt välja Lovecraft ise oma 1923. aasta jutu "The Rats in the Walls" lõpus. See maa peal elav vaim on ilmutab end paljudes iidsetes ja keskaegsetes mütoloogiates, valvates sageli kaevandusi ja hinnalisi maa-aluseid aardeid, eriti germaani kääbuste ja Kreeka lugudes.400px|vasakul|Sofyan Syariefi kujutis Cthulhust ja inimesest 2016. aastal

Lovecraft transkribeeris Cthulhu häälduse kui Khlûl′-hloo ja ütles: "esimene silp hääldatakse kõrist ja väga paksult. "U" kõlab sarnaselt nagu sõnas "hull"  ja esimene silp on nagu "klul", seega tähistab "h" kõrihääldust".  S.T. Joshi juhib aga tähelepanu sellele, et Lovecraft andis erinevatel juhtudel erineva häälduse. Lovecrafti sõnul on see kõigest lähim, mida inimese hääleaparaat suudab teha võõra keele silpide moodustamisel. Cthulhu on kirjutatud ka mitmel muul viisil, sealhulgas Tulu, Katulu ja Kutulu.

 Kirjeldus 
Raamatus "Cthulhu kutse" kirjeldab H.P. Lovecraft Cthulhu tegelaskuju: "Ligikaudu antropoidse vormiga koletis, kuid kaheksajalalaadse peaga, mille nägu oli täis kombitsaid, kestendav, kummise välimusega keha, turritavad küünised taga- ja esijalgadel ning pikad kitsad tiivad seljal." Cthulhu tegelaskuju loomist kirjeldatakse järgmiselt: "See näis olevat mingi koletis või koletist kujutav vorm, sellise kujuga, mida ainult haige aju võis ette kujutada. Kui ma ütlen, et minu mõnevõrra ekstravagantne kujutlusvõime vormis ühtaegu kaheksajala, draakoni ja inimvormi, ei eksi ma suurt tema olemusest. Kombitsatega pea kehal, millel hädised tiivad, groteskne ja soomusjas vorm."

Väidetavalt meenutab Cthulhu rohelist kaheksajalga, draakonit ja inimvormi, on sadade meetrite kõrgune, tal on lestadega käed ja jalad ning paar algelist tiiba seljal. Tema pead on kujutatud sarnasena tervele hiiglaslikule kaheksajalale, mille oletatavat suud ümbritseb tundmatu arv kombitsaid.
 Ilmumise ajalugu 
pisi|Ajakirja Weird Tales esikaas 1928. aastal
Lühijutt, kus mainitakse esmakordselt Cthulhut, "Cthulhu kutse", avaldati 1928. aastal ajakirjas Weird Tales ja kirjeldas teda kurjakuulutava olendina, kes puhkab Vaikse ookeani lõunaosas asuvas veealuses linnas R'lyehis. Vangistatud Cthulhu on ilmselt kogu inimkonna pideva alateadliku ärevuse allikas ja teda kummardavad nii paljud sektid (sh mõned Uus-Meremaal, Gröönimaal, Louisianas ja Hiina mägedes) kui ka teised Lovecrafti koletised. Novell kinnitab eeldust, et Cthulhu, olles praegu lõksus, naaseb kunagi.

Lovecraft koostas Cthulhu üksikasjaliku genealoogia (avaldatud kui "Letter 617" ajakirjas Selected Letters)  ja muutis tegelaskuju oma teostes keskseks osaliseks. Novell "Dunwichi õudus" (1928) viitab Cthulhule, samas kui "Sosistaja pimeduses" (1930) vihjab sellele, et üks tema tegelastest teab olendi päritolu. 1931. aasta romaan "Hulluse mägi" viitab "Cthulhu tähtedest järglastele", kes sõdisid enne inimese ilmumist teise rassiga.|300px|vasakul|"Merest tõusev hullus" (Sofyan Syarief)
 Mõju 
pisi| 2010. aasta Poola presidendivalimiste plakat : Pealkiri on tõlkes "Valige suurem kurjus. Hääletage Cthulhu poolt".
Cthulhu on esinenud pilakandidaadina mitmetel valimistel, sealhulgas 2010. aasta Poola presidendivalimistel ning 2012. ja 2016. aasta USA presidendivalimistel. Naljakampaaniad pilavad tavaliselt valijaid, kes väidavad, et nad hääletavad "vähema halva" poolt. Liit "Cthulhu for America" tegi kampaania 2016. aasta Ameerika presidendivalimistel. Organisatsioonil oli platvorm, mis hõlmas inimohverduste legaliseerimist, kõigi ameeriklaste hulluks ajamist ja rahu lõpetamist.

Hispaaniakeelne koduleht Vali Cthulhu: Mitte-eukleidiline Maailmalõpupartei (hisp k Vota Cthulhu: Partido No Euclidiano Por el Fin de los Días) toetas Cthulhut Hispaania 2011. aasta üldvalmistel.

 Teadus 
vasem|pisi|Cthulhu macrofasciculumque
Cthulhu järgi on nime saanud mitmed olendid, sealhulgas California ämblik Pimoa cthulhu, Uus-Guinea ööliblikas Speiredonia cthulhui, ja okasnahkne kivistis Sollasina cthulhu. Kaks mikroorganismi, kes aitavad termiitidel puitu seedida, on saanud nime Cthulhu ja Cthulhu "tütre" Cthylla järgi: Cthulhu macrofasciculumque ja Cthylla microfasciculumque.
pisi|Xylophanes cthulhu
2014. aastal pidas teadlane Donna Haraway ettekande pealkirjaga "Anthropocene, Capitalotseen, Chthulucene: Staying with the Trouble", milles ta pakkus antropotseeni ajastu kontseptsiooni alternatiivina välja termini "chthulutseen", kuna kõik olendid on omavahel seotud. Haraway on eitanud seost Lovecrafti Cthulhuga, väites, et tema "chthulu" tuleneb kreekakeelsest sõnast khthonios, "maa".  Lovecrafti tegelaskuju on aga tema loodud terminile palju lähedasem kui kreeka tüvi ja tema tähenduse kirjeldus langeb kokku Lovecrafti ettekujutusega Cthulhu apokalüptilise ja mitme kombitsaga ähvardavast ohust tsivilisatsioon lõpmatuks tumedaks õuduseks kokku kukkuda: "Chthulutseen pole endasse sulgunud; selle kontakttsoonid on kõikjal ja rulluvad pidevalt kombitsatena laiali.

2015. aastal tegi New Horizonsi missiooni eest vastutav NASA meeskond ettepaneku nimetada Cthulhu alaks Pluuto ekvaatori piklik ja tume piirkond, mida algselt nimetati Vaalaks. Sellele anti mitteametlik nimi Cthulhu Macula, kuigi Rahvusvaheline Astronoomialiit nimetas objekti hiljem ametlikult Belton Regioks.

 Illustratsioonid 

 Vaata ka 

 Udu (King)

 Viited 

Kategooria:CS1 hooldus: koht sisaldab numbrit
Kategooria:Müütilised loomad
Kategooria:Õuduskirjandus